— Не, мне падабалася вучыцца. Нават сама атмасфера “кулька” вельмі натхняльная, творчая. Ідзеш па калідоры на перапынку: з аднаго боку спяваюць, з другога танчаць, дзесьці малююць, дзесьці на баяне іграюць. Самому ў такой атмасферы заставацца абыякавым не атрымліваецца. Таму падчас навучання часта ўдзельнічала ва ўніверсітэцкіх мерапрыемствах. Там жа пачала свой шлях як валанцёр і зараз працягваю яго ў валанцёрскім атрадзе “Васількі”. А яшчэ ў нас практыкаваліся вельмі творчыя іспыты. Акрамя звыклых гуманітарных дысцыплін, нам таксама трэба было прыдумляць і пісаць сцэнарыі для мерапрыемстваў або рэжысіраваць пастаноўку — добрая творчая практыка. Але цяпер усё роўна задумваюся аб тым, каб у будучыні звязаць свой прафесійны шлях з працай з дзецьмі.